

**KRETINGOS RAJONO SAVIVALDYBĖS TARYBA**

**SPRENDIMAS**

**DĖL KRETINGOS RAJONO SAVIVALDYBĖS TARYBOS 2012 M. SAUSIO 26 D. SPRENDIMO NR. T2-5 ,,DĖL ATLYGINIMO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ KRETINGOS RAJONO SAVIVALDYBĖS MOKYKLOSE TVARKOS APRAŠO PATVIRTINIMO“ PAKEITIMO**

2023 m. sausio 26 d. Nr. T2-12

Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kretingos rajono savivaldybės taryba nusprendžia:

1. Pakeisti Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Kretingos rajono savivaldybės mokyklose tvarkos aprašą (toliau – Aprašas), patvirtintą Kretingos rajono savivaldybės tarybos 2012 m. sausio 26 d. sprendimu Nr. T2-5 ,,Dėl atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Kretingos rajono savivaldybės mokyklose tvarkos aprašo patvirtinimo“ (Kretingos rajono savivaldybės tarybos 2016 m. balandžio 27 d. sprendimo Nr. T2-137 redakcija):

1.1. pakeisti 9.1 punktą ir jį išdėstyti taip:

„9.1. ikimokyklinio, priešmokyklinio, specialiojo ugdymo grupėse ugdymo proceso vykdymo laikotarpiu –10 Eur;“;

1.2. pakeisti 9.2 punktą ir jį išdėstyti taip:

„9.2. vasaros laikotarpiu veikiančiose grupėse vaikų užimtumui vykdyti (liepos–rugpjūčio mėn.) – 30 Eur.“;

1.3. pakeisti 11.1 papunktį ir jį išdėstyti taip:

„11.1. ikimokyklinio (1–3 m. vaikams) ugdymo grupėje – 2,76 Eur;“;

1.4. pakeisti 11.2 papunktį ir jį išdėstyti taip:

„11.2. specialiojo, ikimokyklinio (3–7 m. vaikams), priešmokyklinio ugdymo grupėse –3,20 Eur.“;

1.5. pripažinti netekusiu galios 11.3 papunktį;

1.6. pakeisti 15 punktą su papunkčiais ir jį išdėstyti taip:

„15. Atlyginimas už maitinimo paslaugas tėvų (globėjų, rūpintojų) prašymu sumažinamas, kai atsisakoma pusryčių – 30 proc. (ikimokyklinio (1–3 m. vaikams) ugdymo grupėje –0,82 Eur, specialiojo, ikimokyklinio (3–7 m. vaikams), priešmokyklinio ugdymo grupėse –0,96 Eur), pietų – 45 proc. (ikimokyklinio (1–3 m. vaikams) ugdymo grupėje –1,25 Eur, specialiojo, ikimokyklinio (3–7 m. vaikams), priešmokyklinio ugdymo grupėse –1,45 Eur), vakarienės – 25 proc. (ikimokyklinio (1–3 m. vaikams) ugdymo grupėje –0,70 Eur, specialiojo, ikimokyklinio (3–7 m. vaikams), priešmokyklinio ugdymo grupėse –0,80 Eur).“;

1.7. papildyti 20.4 papunkčiu:

„20.4. vaikui nustatytas vidutinis arba sunkus neįgalumo lygis ir vaikas nėra vertintas dėl ugdymosi poreikių nustatymo.“.

2. Sprendimas įsigalioja nuo 2023 m. vasario 1 d.

3. Sprendimą skelbti Teisės aktų registre (TAR) ir savivaldybės interneto svetainėje.

Savivaldybės meras Antanas Kalnius

Lina Jadenkuvienė